《雨后柏井同方体易》
明代·高叔嗣

疏馆余晴片日晖，阴移高树晚凉微。
自窥水槛人将老，转念山扉客未归。
天畔绿虹临户映，风回白雨过村稀。
荒庭一醉拚君共，呼取村醪兴莫违。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。